John Charles Polanyi

John Charles Polanyi (født 23. januar 1929 i Berlin) er en canadisk kjemiker.

Sammen med Yuan Lee og Dudley Herschbach, mottok  Polanyi Nobelprisen i kjemi i 1986 for arbeidet med dynamikken hos kjemiske elementærprosesser. De tre detaljstuderte det dynamiske forløpet i ulike kjemiske reaksjoner og har dermed økt kunnskapen om hvordan slike kjemiske reaksjoner skjer.Hargittai, I., & Hargittai, M. (2015). Budapest scientific: a guidebook. Oxford University Press.

Faren var Michael Polanyi og moren var Magda (født Kemeny) som hadde flyttet fra Ungarn til Berlin der John Polanyi ble født. I 1933 flyttet familien til Storbritannia. Foreldrene sendte John til Canada under andre verdenskrig etter den tyske okkupasjonen av Norge. John Polanyi kom tilbake fra Canada i 1944. Han fikk en bakterieinfeksjon i beinet og reddet livet ved behandling med penicillin som akkurat var frigitt til sivil bruk.Nye, M. J. (2011). Michael Polanyi and his generation: Origins of the social construction of science. University of Chicago Press.

 Referanser 

 Eksterne lenker 

Kategori:Personer fra Berlin
Kategori:Canadiske kjemikere
Kategori:Canadiske nobelprisvinnere
Kategori:Nobelprisvinnere (kjemi)
Kategori:Wolfprisvinnere i kjemi